જ્યારે પણ નક્સલવાદીઓ દ્વારા હુમલો કરવામાં આવે છે ત્યારે સરકાર સફાળી જાગીને તેમના દૂષણની સમસ્યા વિશે વિચારવા લાગે છે. એ વાત સાચી લાગે છે કે આજે નક્સલવાદીઓની કાર્યવાહી આતંકવાદીઓ જેવી જ લાગે છે અને ભૂતકાળમાં પણ હું તેમનાં પગલાંને વખોડી ચૂક્યો છું. લોકતંત્રમાં આ પ્રકારની હત્યાઓને ઉચિત ઠેરવી શકાય નહીં. તો પણ આપણે કેટલીક વાસ્તવિકતાઓ પર નજર નાખીએ. છત્તીસગઢમાં સશસ્ત્ર અથડામણો કરતાં ભૂખ અને સાધ્ય રોગોથી વધુ લોકો માર્યા જાય છે. તો પણ આ બાબતને હળવાશથી લેવામાં આવે છે. ભૂખ્યા અને ગરીબ લોકોને ભૂલી જાઓ તો પણ માઓવાદીઓ દ્વારા હત્યા કરાતા CRPFના જવાનો કરતાં મચ્છર કરડવાને કારણે વધુ જવાનો માર્યા જાય છે. હા, આ ઘણી દુર્ભાગ્યની વાત છે.